Zöld erdőben, sík mezőben
Zöld erdőben, sík mezőben
          Sétál egy kis lány,
Piros czipő van a lábán,
          Jaj de gyengén jár.
Félre tekint ő magában,
          Ugy megsirdogál,
Engemet is hí párjának,
          El is megyek már.

Irigyeim sokan vannak,
          Ugyan csoproznak;
Kigyó módra követ fújnak,
          Engemet szólnak.
Hadd szóljanak, szapuljanak,
          Haszontalanúl,
Engem sem hágy a jó isten
          Gyámoltalanúl.
Népköltészet